**Eija Kyllikki Lönnroos** (s. 15. kesäkuuta 1964 Rantasalmi) on suomalainen erikoislääkäri ja lääketieteen tohtori, joka on toiminut Itä-Suomen yliopiston geriatrian professorina. Hän on ollut joukkotiedotusvälineiden haastateltavana esimerkiksi vanhuspsykiatristen hoitopaikkojen tilasta ja kritisoinut hoitopaikkojen vähennysaikeita. Lönnroosin mukaan ei ole näyttöä ikääntyvän väestön pienenevästä psykiatristen hoitopaikkojen tarpeesta, vaan päinvastoin. Koronapandemian aikana keväällä 2020 hän on pitänyt tärkeänä esimerkiksi yhteydenpitoa hoivakodissa asuviin läheisiin hyvälaatuisen kuva- ja ääniyhteyden välityksellä.

Lönnroos tuli ylioppilaaksi Rantasalmelta vuonna 1983. Hän valmistui Kuopion yliopistosta lääkäriksi (LL 1989) ja lääketieteen tohtoriksi (LT 2009). Hänen englanninkielinen väitöskirjansa (2009) käsitteli iäkkäiden ihmisten lonkkamurtumia ja lääkehoitoon kytkeytyviä kaatumisia. Tutkimus oli otsikoitu *Hip fractures and medication-related falls in older people* (suom. Iäkkäiden lonkkamurtumat ja lääkehoitoon liittyvät kaatumiset). Vuonna 1996 yleislääketieteen ja vuonna 2000 geriatrian erikoislääkärin pätevyys Kuopion yliopistosta; lisäksi kuntoutuksen erikoispätevyys (2002).

Työurallaan Lönnroos toimi terveyskeskuslääkärinä Juvan terveyskeskuksessa (1990–1997) ja sitten osastonlääkäri Jyväskylän kaupunginsairaalassa (1997–2000). Hän oli Keski-Suomen sairaanhoitopiirin geriatrian erikoislääkäri vuosina 2001–2006. Vuosina 2006–2013 geriatrian kliininen opettaja aluksi Kuopion, yliopistojen yhdistyttyä Itä-Suomen yliopistossa. Vuosina 2010–2011 Hän oli Itä-Suomen yliopiston Farmasian laitoksen tutkimusjohtaja. Elokuusta 2013 Itä-Suomen yliopiston geriatrian määräaikainen professori, helmikuusta 2017 lähtien geriatrian viiden vuoden professuuri.

Teoksia
-------

* Eija Lönnroos, Sirpa Hartikainen (kirjoittajat, toimittajajat) & Seija Rusanen (kuvittaja) *Geriatria : arvioinnista kuntoutukseen*. Edita 2008. ISBN 978-951-37-4930-9.

Lähteet
-------

1. 1 2 3 4 5  Kutsu - professuuriesitelmät: Kuopion kampus (s. 12-13)  10.5.2017. Itä-Suomen yliopisto, uef.fi. Viitattu 15.4.2021.
2. 1 2 3 4 5  *Suomen Lääkärit 2017 Finlands läkare*, Suomen Lääkäriliitto, 2018 (ISSN 2323-9492, viitattu 15 huhtikuuta 2021), s. 741View and modify data on Wikidata
3. ↑  Anna Ronkainen: Vanhusten mielenterveystyöstä leikataan Kuopiossa, vaikka hoitopaikat ovat jatkuvasti täynnä – tutkijat huolissaan vanhuspsykiatrian tilasta  23.1.2020. Yleisradio, yle.fi. Viitattu 16.4.2021.
4. ↑  Anna Ronkainen: Kuopiolaismiehen vanhemmat eristettiin palvelutalossa toisistaan koronaepidemian vuoksi: "Onko tämä enää inhimillistä"  25.3.2020. Yleisradio, yle.fi. Viitattu 16.4.2021.
5. ↑  Eija Lönnroos: Hip fractures and medication-related falls in older people (väitöskirja/ Kuopion yliopisto, ISBN 978-951-27-1367-7, verkkomateriaalina (pdf) ISBN 978-951-27-1384-4, julkaistu sarjassa Kuopion yliopiston julkaisuja, D, Lääketiede, ISSN 1235-0303; 467)  2009. Kuopion yliopisto (teostiedot via finna.fi). Viitattu 14.4.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |